คือประจำเดือนเรายังไม่มา จำไม่ได้ว่ามาครั้งล่าสุดวันไหน น่าจะปลายเดือนมกราค่ะ เรามีอะไรกับแฟนแค่ทางนิ้ว วันที่28ก.พ ค่ะ แต่ประจำเดือนเรายังไม่มา เพราะปกติจะมาปลายเดือน คือแฟนทำของตัวเองเส้จแล้วแฟนมาใช้นิ้วให้เราอาจมีอสุจิปนเปื้อน แต่แฟนก้จับผ้ามาเช็ดให้เราเพราะมันโดนแขนเราแล้วก้เช็ดมือตัวเองหลังจากนั้นแฟนก้ใช้มือให้เราค่ะ แบบนี้มีโอกาสท้องไหมค่ะ กลัวมากๆเลย
สวัสดีค่ะ หากนิ้วมีการเปื้อนน้ำอสุจิ แต่ได้เช็ดออกแล้ว ก่อนที่จะสอดใส่เข้าสู่ช่องคลอด โอกาสที่จะตั้งครรภ์ก็ไม่น่ามี เพราะอสุจิก็น่าจะโดนเช็ดออกไปหมดแล้ว หรือหากไม่หมด โอกาสในการตั้งครรภ์นั้นก็ถือว่าน้อยมาก เพราะปริมาณอสุจิที่มีอยู่น้อยค่ะสำหรับการที่ประจำเดือนยังไม่มา อาจเพราะยังไม่ถึงกำหนดที่ควรจะมาก็ได้ เพราะระยะห่างระหว่างรอบประจำเดือน อาจนานได้ถึง 35 วัน แต่หากเลย 35 วันไปแล้ว การที่ประจำเดือนยังไม่มา อาจเกิดจากสาเหตุต่างๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นแนะนำควรรอประจำเดือนไปประมาณ 2 สัปดาห์ นับตั้งแต่มีเพศสัมพันธ์ในวันที่ 28 ก.พ. คือประมาณวันที่ 14 มี.ค. หากประจำเดือนไม่มา จึงค่อยตรวจหาการตั้งครรภ์ดูค่ะ